**Beszámoló az edzői testület 2017. II. félévben végzett tevékenységéről, javaslat a testület 2018. évi teendőire.**

**Az edzői testület 2017. évben végzett tevékenysége:**

* canadai oktató anyag lefordítása és lektorálása
* workshopok megszervezése
* UEP program irányítása
* Belleli Lajos féle szimpózium
* iskolai program működtetése

Az edzői testület a 2017-es szezon elején alakult meg. A testület célja, hogy a magyar curlinges edzőknek lehetőséget nyújtson arra, hogy az alapképzettség megszerzése után tovább egyengesse és fejlessze a pályájukat a hazai curling viszonylatban.

Ehhez az eddigi fél évben 2 workshop is hozzájárult. Ezen meetingeken adódik lehetőség arra, hogy egy-egy kérdést az edzők feltegyenek a már nagyobb tapasztalattal rendelkező szakembereknek, illetve a már tevékenységek között is felsorolásra került Canadai okatató anyaggal kapcsolatos kérdésekre is ezen a két alkalmon volt eddig lehetősége az edzőknek választ kapni.

Az edzői testület megalakulásával egy időben lettünk részesei az UEP-nek (utánpótlás edzői program). Ezen programba az eddigi félévben 7-en vettek részt, de mostanra ez a szám elérte a 9 jelentkezőt! Ez többek között azt is jelenti, hogy egyre több az olyan edző Magyarországon, akik szeretnének a lehető legtöbbet hozzátenni ehhez a sportághoz, illetve szeretnék a többi edzőnek átadni a tapasztalataikat a lehető legkönnyebben.

A testület megalakulásának köszönhetően meg tudtunk hirdetni egy képzést az összes instruktornak, amelyet Belleli Lajos (Quatari szövetségi kapitány) tartott az év elején. Ezen a szimpóziumon 4 UEP edző valamint 1 instruktor vett részt. Rengeteg hasznos információ hangzott el, amelyet a szövetség illetve az edzői testület a későbbiekben tud használni a jobb eredmények elérése érdekében!

Kerekes Olivér vezetésével az idei évben újra beindult az iskolai program, ahol testnevelés óra keretében látogat le egy-egy iskola felsős korú osztálya. A programban többek között 2 uep edző, valamint Palancsa Péter is részt vesz, mint instruktor.

**2018. évi tervezett tevékenységek:**

Ezen tevékenységek mellett a legújabb programunk a MET (Magyar Edzők Társasága) képzéseken való részvétel lesz. Eddig 1 előadáson vett részt Sárdi Péter, ebből lesz még közel 20 alkalom. Minden alkalmon legalább 1, de általában 2 edző fog részt venni és készít a képzést követően egy összefoglalót, hogy minden edző kapjon információt minden témakörből.

A testület márciusban tervezi a következő workshopját, ahol már azt kell megvitatni, hogy milyen módszerekkel kell elkezdeni az oktató anyag adoptálását!

Ezen kívül valamikor az ősz folyamán sort kell keríteni egy instruktor képzésre, valamint nagyságrendileg ebben az időszakban szeretnénk beindítani az úgynevezett skip programot is, melyen a fiatal csapatok irányító játékosai kapnak szakemberektől tanácsokat.